stanford-oval/wikipedia huggingface dataset:
Howard Sochurek

| Howard Sochurek> Henkilötiedot |
| --- | --- |
Syntynyt: 1924
Kuollut: 25. huhtikuuta 1994 Miami, Florida
Ammatti:  kuvajournalisti
Howard Sochurek (1924 – 25. huhtikuuta 1994 Miami, Florida) oli yhdysvaltalainen kuvajournalisti. Hän työskenteli kahden vuosikymmenen ajan Life-lehdelle ja kuvasi muun muassa Korean ja Indokiinan sodissa. Freelancerina Sochurek toimi vuodesta 1970 ja tuona aikana hänen lääketieteellisiä kuvia käyttettiin useissa oppikirjoissa ja mainoksissa.
Sochurek syntyi vuonna 1924. Hän valmistui Princetonin yliopistosta vuonna 1942 ja taisteli toisessa maailmansodassa. Sochurek työskenteli Life-lehdessä vuodesta 1950. Hän toimi kuvajournalistina muun muassa Neuvostoliitossa, Lähi-idässä, Mongoliassa ja Vietnamissa. Hän otti kuvia muun muassa Korean sodassa yhdysvaltalaisista joukoista vihollislinjojen takana ja Indokiinan sodassa ranskalaisten tappiosta Điện Biên Phủn taistelussa. Sochurek piti Indokiinan sodan aikana perhesyiden vuoksi loman toukokuussa 1954. Life-lehden johto pyysi häntä suostuttelemaan Robert Capaa paikkaamaan häntä loman ajaksi. Capa suostui kuvaamaan sotaa, mutta hän kuoli toukokuussa astuttuaan maamiinan päälle. Sochurek sai seuraavana vuonna ensimmäisen Robert Capa Gold Medalin. Sochurek työskenteli Life-uransa aikana lisäksi yrityksen toimistoissa New Yorkissa, Chicagossa, Detroitissa, New Delhissä, Singaporessa ja Pariisissa.
Sochurek aloitti freelancerina vuonna 1970. Hän oli ensimmäisiä valokuvaajia, jotka käyttivät tietokoneita työkaluinaan ja käsitteli niiden avulla valokuvia. Hänen tietokoneella parannellut röntgen- ja CT-kuvansa nostivat hänen mainettaan lääketieteen parissa, ja monet lääkärit sekä lääke- ja muut lääketieteelliset yritykset käyttivät hänen valokuviaan oppikirjoissa ja mainoksissa.
Sochurek eli eläkevuotensa Boynton Beachissä, Floridassa. Hän kuoli 69-vuotiaana, huhtikuussa 1994 miamilaisessa Jackson Memorial Hospitalissa. Hänen kuolinsyynsä oli maksasyöpä.
How’s This?

| ”How’s This?” Hyuna |
| --- | --- | --- |

Kappaleen tiedot
 Albumilta: A’wesome
 Julkaistu: 2016
 Tekijä(t): Hyuna
 Tyylilaji: Trap, Hip hop
 Kesto: 03.19
 Levy-yhtiö: Cube Entertainment
Hyunan muut kappaleet
| ”Roll Deep” 2015 | ”How’s This?” 2016 | ”Babe” 2017 |
"How’s This?" ( Hangul : 어때?; RR : eottae?) on eteläkorealaisen laulajan ja räppärin Hyunan on laulu hänen viidennestä EP-levyltään, A’wesome (2016). Sen ovat kirjoittaneet Hyuna, Big Sancho ja Seo Jaewoo, ja jälkimmäisen tuottama. Kappale julkaistiin title trackinä 1. elokuuta 2016. Hyuna esitti kappaleen useista Etelä-Korean musiikkiohjelmista, mukaan lukien M Countdownissa ja Inkigayossa, joissa hän voitti myös musiikkinäytöspalkinnon.
Laulu oli parhaimmillaan Gaonin digitaalilistalla ja US World Digital Chartissä neljäntenä.
Sävellys

Hyuna, Big Sancho ja Seo Jae-woo kirjoittivat kappaleen "How's This" ja sen tuotti Jae-woo. Fuse-kanavan Jeff Benjamin kuvaili laulua "tyypillisenä klubihittinä", joka "vaihtelee eri genrejen välillä hakkaavaan biitin.
Listasijoitus

Laulu debytoi sijalla 5 Gaon Digital Chart -listalla 31. heinäkuuta - 6. elokuuta 2016 välisenä aikana; kappalella oli 102 587 latausta ja 2 201 140 kuuntelua. Kappale debytoi myös sijalla 16 elokuun 2016 listalla, ja sille oli kerääntynyt 190 625 latausta ja 7 372 262 kuuntelua.
Musiikkivideo

"How’s This?":n musiikkivideo julkaistiin myös 1. elokuuta. Sen ohjasi Zanybrosin Hong Won-ki, ja sijoittui klubille ja mukana oli sata tanssijaa. "How’s This?" oli useiden musiikkilistojen huipulla julkaisun jälkeen, ja sen musiikkivideo saavutti yli 2 miljoonaa näyttökertaa 24 tunnissa.
Palkinnot ja ehdokkuudet

| Vuosi |  | Kategoria | Ehdokas | Tulos |
| --- | --- | --- | --- | --- |
| 2016 | Mnet Asian Music Awards | Paras Tanssi Esitys - Solo | "How’s This?" | Ehdokkaana |
| 2016 | Mnet Asian Music Awards | UnionPay Vuoden Kappale | "How’s This?" | Ehdokkaana |
| 2016 | Mnet Asian Music Awards | UnionPay Vuoden Artisti | Hyuna | Ehdokkaana |
Iljimae

| Iljimae> 일지매 |
| --- | --- |
Tyyli:  draama
Kestoaika:  60 min
Pääosissa:   Lee Joon-gi  Han Hyo-joo  Lee Young-ah  Park Si-hoo 
Alkuperämaa:   Korean tasavalta
Alkuperäiskieli:  korea
Verkko:   SBS
Esitetty:  21. toukokuuta 2008 – 14. heinäkuuta 2008
Jaksoja:  20
Tuotanto
Tuotantoyhtiö(t):  Chorokbaem Media
Aiheesta muualla
IMDb
Iljimae (hangul: 일지매; uudistettu latinisaatio: Iljimae) on televisioyhtiö SBS:n esittämä eteläkorealainen draamasarja. Sen päärooleissa ovat Lee Joon-gi, Han Hyo-joo, Lee Young-ah ja Park Si-hoo.
Aiheesta muualla

Viralliset kotisivut
Helmer Salmo

| Helmer Salmo |
| --- | --- |

Henkilötiedot
Syntynyt: 9. toukokuuta 1903 Perniö
Kuollut: 14. syyskuuta 1973 (70 vuotta) Helsinki
Kansalaisuus:  suomalainen
Koulutus ja ura
Instituutti:  Suomen kansallismuseo
Tutkimusalue:  arkeologia
Helmer Frithiof Salmo (vuoteen 1905 Sundström, vuoteen 1930 Salonen; 11. toukokuuta 1903 Perniö – 14. syyskuuta 1973 Helsinki) oli suomalainen arkeologi.
Henkilöhistoria

Salmon vanhemmat olivat työmies Johan Kustaa Sundström ja Maria Lovisa Lindberg. Hänen ensimmäinen puolisonsa 1931–1933 oli Eva Alina Joselin ja toinen vuodesta 1935 Hillevi Tellervo Rytkönen. Salmo tuli ylioppilaaksi 1924 ja valmistui filosofian kandidaatiksi 1928 ja lisensiaatiksi 1939. Filosofian tohtoriksi hän väitteli 1950.  Salmo teki työuransa Suomen kansallismuseossa. Hän  toimi Muinaistieteellisen toimikunnan historiallisen osaston amanuenssina vuodesta 1928, raha- ja mitalikokoelman hoitajana vuodesta 1930, historiallisen osaston intendenttina vuodesta 1933, esihistoriallisen osaston intendenttinä vuodesta 1938 ja osaston johtajana 1948–1970. Kotiseutu-lehden toimitussihteeri Salmo oli 1926–1934.
Julkaisuja

Suomen muistorahat I: Henkilömitalit ja -plaketit, 1932. Esittänyt H. J. Boström, toimittanut Helmer Salmo.
Suomesta löydetyt tanskalaiset 1000-luvun rahat, 1934.
Suomen muistorahat II: Tapahtuma- ja juhlamitalit, 1936. Esittänyt H. J. Boström, toimittanut Helmer Salmo.
Die Waffen der Merowingerzeit in Finnland, 1938. Väitöskirja.
Deutsche Münzen in vorgeschichtlichen Funden Finnlands, 1948.
Satakunnan historia 2: Rautakausi, 1952.
En karelsk silverskatt från Sysmä socken, 1953.
Finnische Hufeisenfibeln, 1954. Toimittanut Lars Pettersson.
Säätyläispuku Suomessa vanhemmalla Vaasa-ajalla 1550–1620, 1955. Riitta Pylkkänen, Helmer Salmo.
Ein süddeutsches Bronzeschwert aus Finnland, 1956.
Perniön historia, 1980. Juhani Mussaari, Helmer Salmo, Veikko Litzen
I Might Be Wrong

| I Might Be Wrong Radiohead |
| --- | --- | --- |

Livealbumin tiedot
 Äänitetty : 28. toukokuuta 2001 – 20. elokuuta 2001
 Julkaistu: 12. marraskuuta 2001
 Formaatti: CD
 Tuottaja(t): Nigel Godrich, Radiohead
 Tyylilaji: Alternative rock
 Kesto: 40.11
 Levy-yhtiö: Parlophone, Capitol Records
Radioheadin muut julkaisut
| Amnesiac 2001 | I Might Be Wrong 2001 | Hail to the Thief 2003 |
I Might Be Wrong (Live Recordings) englantilaisen rock-yhtyeen Radioheadin vuoden 2001 live-EP, joka sisältää kahdeksan livekappaletta, jotka on nauhoitettu yhtyeen Euroopan ja Pohjois-Amerikan kiertueella. Kappaleista seitsemän on julkaistu aikaisemmin studioversioina albumeilla Kid A ja Amnesiac, ja yksi on ennen julkaisematon kappale, "True Love Waits".
Kappaleet

Kaikki kappaleet kirjoittanut Radiohead, ellei toisin mainittu.
"The National Anthem" – 4:57
"I Might Be Wrong" – 4:52
"Morning Bell" – 4:14
"Like Spinning Plates" – 3:47
"Idioteque" (Radiohead, Paul Lansky) – 4:24
"Everything in Its Right Place" – 7:42
"Dollars and Cents" – 5:13
"True Love Waits" – 5:02
Julkaisuhistoria

| Maa | Päivä | Levy-yhtiö | Formaatti | Kataloginumero |
| --- | --- | --- | --- | --- |
| Yhdistynyt kuningaskunta | 12. marraskuuta 2001 | Parlophone | CD | 7243 5 36616 2 5 |
| Yhdysvallat | 13. marraskuuta 2001 | Capitol Records | CD | CDP 7243 5 36616 2 5 |
Arvostelut

Desibeli.net:
Soundi:
Hugo Weigold

Liettualaisen Ventės ragasin lintuaseman helgolandrysä
Max Hugo Weigold (27. toukokuuta 1886 Dresden – 9. heinäkuuta 1973 Bruckberg, Bayern) oli saksalainen eläintieteilijä ja rengastustoiminnan pioneereja.
Weigold opiskeli luonnontieteitä ja maantiedettä Jenan ja Leipzigin yliopistoissa. Hänen väitöskirjansa vuonna 1909 käsitteli nilviäisiä. Hän työskenteli Saksan merentutkimuslaitoksen tieteellisessä komissiossa Helgolandin saarella Pohjanmerellä. Täällä Weigold keskittyi lintujen muuton tutkimiseen, ja perusti Helgolandin lintuaseman 1910. Lintujen pyydystämiseksi rengastusta varten hän suunnitteli ja rakennutti suuren helgolandrysän, jonkalaisia on sittemmin rakennettu monille lintuasemille.
Myöhemmin Weigold vietti kuusi vuotta Kiinassa ja Tiibetissä Stoetznerin retkikunnan mukana. Hän oli ensimmäinen länsimaalainen, joka näki jättiläispandan, ja jonka pennun hän osti 1916, mutta pentu kuoli pian. Hän matkusteli laajalti eri puolilla maapalloa. Sittemmin Weigold nimitettiin Ala-Saksin valtionmuseon luonnontieteiden osaston johtajaksi Hannoveriin.
Käännös suomeksi
Hugo Waser

| Mitalit> Maa:   Sveitsi.Miesten soutu. Olympialaiset  | Mitalit> Maa:   Sveitsi.Miesten soutu. Olympialaiset  | Mitalit> Maa:   Sveitsi.Miesten soutu. Olympialaiset  | Maa:   Sveitsi> Miesten soutu. |
| --- | --- | --- | --- |
|  Pronssia | México 1968 | perämiehellinen nelikko |  |
Hugo Waser (s. 9. elokuuta 1936 Stansstad) on sveitsiläinen entinen soutaja ja olympiamitalisti. Hän sai vuoden 1968 kesäolympialaisissa Méxicossa pronssia perämiehellisessä nelikossa. Rooman kesäolympialaisissa 1960 hän osallistui yksikkösoutuun ja Tokion kesäolympialaisissa 1964 perämiehelliseen kaksikkoon.
Hugo Winter

Hugo Teodor Winter (6. marraskuuta 1872 Helsinki – 25. joulukuuta 1951 Helsinki) oli yritysjohtaja ja vaikuttaja kirjapaino- ja kustannusalalla.
Hugo Winterin vanhemmat olivat eversti Alexander Emil Winter ja Matilda Plathán. Hänen puolisonsa oli vuodesta 1916 Elvi Anna Ekholm. Winter tuli ylioppilaaksi Borgå gymnasiumista vuonna 1893 ja harjoitti kaupallisia opintoja sekä perehtyi kirjapainoalaan Tukholmassa ja Leipzigissa. Hän oli WSOY:n palveluksessa vuodesta 1893 ja toimi kirjatehtaan teknillisenä johtajana Porvoossa 1897–1910. Kirjateollisuusasioimisto-yhtiön, nykyisin KTA-Yhtiöt Oy, toimitusjohtaja Winter oli vuodesta 1910. Hän oli myös WSOY:n johtokunnan jäsen sekä useiden kirjapaino- ja graafisen alan yhdistysten ja niiden johtoelinten jäsen.
I Walk Forever

| ”I Walk Forever” Tarot |
| --- | --- | --- |

Singlen tiedot
 Albumilta: Gravity of Light
 Julkaistu: 11. helmikuuta 2010
 Formaatti: digi
 Tyylilaji: heavy metal
 Kesto: 04.44
 Levy-yhtiö: King Foo
Tarotin muut singlet
| ”You” 2006 | ”I Walk Forever” 2010 |   |
I Walk Forever on heavy metal -yhtye Tarotin kymmenes single. Se julkaistiin vuonna 2010 levymerkillä King Foo Records.
Kappaleet

I Walk Forever – 04.44
Kokoonpano

Marco Hietala – basso, laulu
Tommi Salmela – laulu
Zachary Hietala – kitara
Janne Tolsa – koskettimet
Pecu Cinnari – rummut
Ilja Vaganov

| Henkilötiedot |
| --- | --- | --- | --- |
Koko nimi: Ilja Sergejevitš Vaganov
Syntymäaika: 15. tammikuuta 1989 (ikä 35)
Syntymäpaikka: Leningrad, Venäjän SFNT, Neuvostoliitto
Pelipaikka: keskuspuolustaja
Pituus: 184 cm
Seura
Seura: FK Berkut Armjansk
Junioriseurat
: SDJuŠOR-1 Moskovskaja zastava
Seurat
| Vuodet | Seura | O | (M) |
| 2006 | Svarog SMU-303 | 26 | (3) |
| 2007 | JBK | 17 | (3) |
| 2008 | Himki | 0 | (0) |
| 2009 | JBK | 20 | (2) |
| 2010 | SDJuŠOR-2 Novgorod | 0 | (0) |
| 2011–2012 | Jaro | 47 | (4) |
| 2011 | → JBK (laina) | 2 | (0) |
| 2013 | Meteor-Avtovo | – | (–) |
| 2013 | FK Rus Pietari | 7 | (0) |
| 2014–2015 | Jaro | 60 | (5) |
| 2016– | Berkut Armjansk |  |  |
| Yhteensä | Yhteensä | 179 | (17) |
 Seurajoukkueuran tilastot kattavat vain kansalliset sarjat, päivitetty 5. toukokuuta 2016.
Ilja Sergejevitš Vaganov (ven. Илья Серге́евич Ваганов, s. 15. tammikuuta 1989 Leningrad, Venäjän SFNT, Neuvostoliitto) on venäläinen jalkapalloilija, joka edustaa Krimin valioliigassa pelaavaa FK Berkut Armjanskia kaudella 2016. Aikaisemmin hän on pelannut kuusi kautta Suomessa pietarsaarelaisissa Jarossa ja JBK:ssa. Hän on pelipaikaltaan keskuspuolustaja.
Vaganov on pelannut urallaan FK Himkissä, FK Dynamo Moskovassa ja FK Rus Pietarissa. 
Alexei Eremenkon tuttavuuden myötä Vaganov tuli aluksi Pietarsaareen Kakkosessa pelanneeseen JBK:hon. Lokakuussa 2010 hän teki 1+1-vuotisen sopimuksen FF Jaron kanssa.
Debyyttikaudellaan 2011 Vaganov pelasi 21 Veikkausliigaottelua ja teki kolme maalia, joista kaksi tuli 14. lokakuuta 2011 kotiottelussa FC Inter Turkua vastaan. Hän pelasi vielä kauden 2012, mutta se päättyi vaikeaan polvivammaan.
Kauden 2013 Vaganov pelasi kuntouduttuaan kotikaupunkinsa Pietarin FK Rusissa, mutta palasi kaudeksi 2014 takaisin Jaroon. Kahden kauden jälkeen Jaron pudottua Veikkausliigasta syksyllä 2015 Vaganov palasi kotimaahansa Krimin valioliigan FK Berkut Armjanskiin. Siihen mennessä hän oli pelannut Jarossa 107 Veikkausliiga-ottelua ja tehnyt yhdeksän maalia, ollen toiseksi eniten pääsarjaotteluita Jarossa pelannut ulkomaalainen Alexei Eremenkon jälkeen.
Aiheesta muualla

Veikkausliigan pelaajakortti
FF Jaron pelaajakortti (Arkistoitu – Internet Archive)
Soccerwayn pelaajakortti
Transfermarktin pelaajakortti
FF Jaro – Veikkausliiga
1 Öst |
3 Kadio |
4 Kullström |
5 Reginaldo |
6 Brunell |
7 Veteli |
8 Sara |
9 Carlsson |
10 Emet |
11 Denis |
13 Silva |
14 A. Eremenko Jr. |
15 Moore |
16 Vidjeskog |
17 Larsson |
18 Opiyo |
19 Atakayi |
20 Sandström |
21 Rivera |
22 Dixon |
23 S. Eremenko |
24 Aliev |
25 Öhberg |
26 Virtanen |
27 Vaganov |
30 Paintsil |
Valmentaja A. Eremenko
Iiro Kajanto

Iiro Ilkka Kajanto (7. kesäkuuta 1925 Rauma – 30. joulukuuta 1997 Espoo) oli suomalainen antiikintutkija (filologi).
Henkilöhistoria

Iiro Kajannon vanhemmat olivat päätoimittaja, pakinoitsija Iivari Kajanto ja Anna-Maria Valli. Roomalaiseen epigrafiikkaan ja onomastiikkaan erikoistunut Kajanto oli Helsingin yliopiston latinan kielen ja Rooman kirjallisuuden professori vuosina 1967-1992.
Teoksia

God and Fate in Livy, Turku 1957.
Ovid's Conception of Fate, Turku 1961.
Onomastic Studies in the Early Christian Inscriptions of Rome and Carthage, Helsinki 1963.
A Study of the Greek Epitaphs of Rome, Helsinki 1963.
The Latin Cognomina, Helsinki 1965.
Supernomina: A Study in Latin Epigraphy, Helsinki 1967.
On the Problem of the Average Duration of Life in the Roman Empire, Helsinki 1968.
Antiikista Asterixiin, Porvoo 1973.
Classical and Christian: Studies in the Latin Epitaphs of Medieval and Renaissance Rome, Helsinki 1980.
Papal Epigraphy in Renaissance Rome, Helsinki 1982.
Poggio Bracciolini and Classicism: A Study in Early Italian Humanism, Helsinki 1987.
Hümmət

Hümmətin perustajajäsenet Məşədi Əzizbəyov, A. Melikov, Əsədulla Axundov ja Məhəmməd Əmin Rəsulzadə.
Hümmət (lausutaan [hymmä´t], suomeksi ”Energia”, ven. Гумме́т, Gummet) oli azerbaidžanilainen sosiaalidemokraattinen järjestö. Se perustettiin vuonna 1904 Venäjän sosiaalidemokraattisen työväenpuolueen Bakun komitean yhteyteen tekemään propagandatyötä azeriväestön keskuudessa. Järjestö toimi yhteistyössä bolševikkien kanssa, mutta taktisista syistä se esiintyi usein itsenäisenä. Hümmətin perustajiin kuuluivat Prokofi Džaparidze, Aleksandr Stopani ja Sultan Məcid Əfəndiyev. Järjestön johdossa toimivat myös Məşədi Əzizbəyov, Məmməd Məmmədyarov, Nəriman Nərimanov ja Stepan Šaumjan.
Vuosien 1905–1907 vallankumouksen jälkeen Hümmətin toiminta lamaantui. Järjestö perustettiin uudelleen helmikuun vallankumouksen jälkeen vuonna 1917. Neuvostovallan kaaduttua Bakussa heinäkuussa 1918 Hümmətin bolševikkijohtajat siirtyivät maan alle tai pakenivat Astrahaniin, kun taas Tbilisissä kesällä 1917 perustettu menševikkiryhmä osallistui Azerbaidžanin demokraattisen tasavallan parlamentin toimintaan. Vuonna 1919 ryhmät tekivät yhteistyötä. Helmikuussa 1920 VKP(b):n Bakun järjestö, Hümmətin bolševikit ja iranilaisten työläisten Ədalət perustivat Azerbaidžanin kommunistisen puolueen.
Industry Baby

| ”Industry Baby” Lil Nas X, mukana Jack Harlow |
| --- | --- | --- |

Singlen tiedot
 Albumilta: Montero
 Julkaistu: 23. heinäkuuta 2021
 Tekijä(t): Denzel Baptiste David Biral Raul Cubina Jack Harlow Montero Hill Nick Lee Roy Lenzo Kanye West Mark Williams
 Tuottaja(t): Kanye West Take a Daytrip
 Tyylilaji: pop-rap
 Kesto: 03.32
 Levy-yhtiö: Columbia
Listasijoitukset
   Britannian singlelista: 3.   Suomen virallinen singlelista: 5.   Billboard Hot 100: 1. 
Lil Nas X:n muut singlet
| ”Sun Goes Down” 2021 | ”Industry Baby” 2021 | ”That’s What I Want” 2021 |
Industry Baby on yhdysvaltalaisen rap-artistin Lil Nas X:n kappale, joka julkaistiin singlenä 23. heinäkuuta 2021. Kappaleella vierailee Jack Harlow. Se on kolmas single Lil Nas X:n esikoisalbumilta Montero. Kappaleen ovat tuottaneet Kanye West ja Take a Daytrip.
Kaupallinen menestys

Single nousi Yhdysvaltain singlelistan ensimmäiselle sijalle 12. listaviikollaan. Viikon aikana kappale tavoitti 64 miljoonaa kuulijaa radion välityksellä. Sitä toistettiin suoratoistopalveluiden kautta 23,2 miljoonaa kertaa ja myytiin digitaalisesti 34 300 kappaletta. ”Industry Baby” oli Lil Nas X:n kolmas ja Jack Harlowin ensimmäinen kappale, joka saavutti listan kärjen.
Suomen virallisella singlelistalla kappale sijoittui parhaimmillaan viidenneksi ja Britannian singlelistalla kolmanneksi. Se ylsi kymmenen parhaan joukkoon myös Norjassa, Ruotsissa, Saksassa ja Tanskassa.
Aiheesta muualla

Kappaleen virallinen musiikkivideo YouTubessa
Imukarppi

| Imukarppi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Imukarpit Catostomidae
Suku::  Catostomus
Laji::  catostomus
Kaksiosainen nimi
 Catostomus catostomus  (Forster, 1773) 
Katso myös
   Imukarppi Wikispeciesissä   Imukarppi Commonsissa 
Infobox OKNimi-testi OKIUCN-testi OK: 
Imukarppi (Catostomus catostomus) on karppikalojen lahkoon kuuluva kalalaji, jota tavataan luonnonvaraisena Pohjois-Amerikassa ja Venäjällä. Se on taloudellisesti merkittävä kala Yläjärvellä, jossa sitä on tavattu jopa 180 metrin syvyydestä.' Imukarppia on istutettu myös Suomeen.
Imukarppi kasvaa tyypillisesti 20–25 senttiä pitkäksi. Sillä on pitkulainen kuono ja paksut huulet, joiden avulla se voi tehokkaasti imeä pieniä selkärangattomia ja muuta syötävää joen pohjasta. Aikuisen kalan selkä on ruskea, musta tai vihertävä, kyljet vaaleammat ja vatsapuoli valkoinen. Nuoret yksilöt ovat mustapilkkuisia, tummanharmaita.
Aiheesta muualla

Laji.fi: Imukarppi (Catostomus catostomus)
ITIS: Catostomus catostomus (englanniksi)
Howard Staunton

Howard Staunton
Howard Staunton (huhtikuu 1810 – 22. kesäkuuta 1874) oli englantilainen shakkimestari. Hän oli myös shakkikolumnisti, -kirjailija sekä Shakespearen tutkija. Hän antoi nimensä Staunton-tyylisille nappuloille, jotka ovat nykyään käytössä lähes kaikkialla, muun muassa FIDEn virallisina nappuloina.
Aiheesta muualla

Howard Staunton ChessGames.com-sivustolla (englanniksi)
Ibero-Maurusian kulttuuri

Ibero-Maurusian ja Capsan kulttuurien levinneisyysalue.
Iberomaurusian kulttuuri eli Iberomauretanian eli Oranian kulttuuri oli myöhäispaleoliittisen kauden metsästäjä-keräilijöiden kulttuuri Pohjois-Afrikan länsiosassa noin 16 000–10 000 vuotta sitten. Kulttuuri vaikutti enimmäkseen nykyisen Marokon ja Tunisian rannikkotasankoalueilla ja ulottui Rooman aikaisen Kyrenaikan alueelle saakka. He tulivat aumaan näille alueille aikana, jolloin alueen ilmasto muuttui aiempaa kosteammaksi. Iberomaurusialaiset, kuten kaikkialla Afrikassa tuohon aikaan, valmistivat pieniä kivisiä työkaluja sekä koriste-esineitä luusta ja simpukan kuoresta. Sekä työkalujen että koriste-esineiden muoto ja valmistustapa oli hyvin paikallinen, sillä tuolloin ihmiset elivät pienissä paikallisryhmissä. Ibero-maurusian kulttuurin alueelta on löydetty kalmistoja, joita on käytetty pitkään. Tämä on merkki melko pysyvästä asutuksesta.
J. F. Talviala

Johan Fredrik Talviala, sukunimi aik. Winter (17. joulukuuta 1884 Jyväskylä – 21. marraskuuta 1946 Forssa) oli suomalainen juristi, Tampereen oikeuspormestari ja kihlakunnantuomari.
Talvialan vanhemmat olivat kondiittori Klas Viktor Winter ja Hilda Fredrika Lindqvist. Hän pääsi ylioppilaaksi Jyväskylän lyseosta 1904 ja suoritti Helsingin yliopistossa oikeustutkinnon 1907. Talviala sai varatuomarin arvon 1910.
Talviala oli Tampereen raastuvanoikeuden oikeusneuvosmiehenä 1913–1919, Tampereen oikeuspormestarina 1919–1936 ja Tammelan tuomiokunnan tuomarina vuodesta 1936 alkaen.
J. F. Talviala oli naimisissa vuodesta 1913 Matilda Lovisa Ingraeuksen kanssa.
Howard Spring

| Howard Spring> Henkilötiedot |
| --- | --- |
Syntynyt: 1889 Cardiff, Wales, Britannia
Kuollut: 1965 (75–76 vuotta) Falmouth, Cornwall, Britannia
Ammatti:  kirjailija
Kirjailija
Tuotannon kieli: englanti
Pääteokset:  Oi, poikani, poikani
Aiheesta muualla
Löydä lisää kirjailijoitaKirjallisuuden teemasivulta
Howard Spring (1889 Cardiff, Wales, Britannia – 1965 Falmouth, Cornwall, Britannia) oli brittiläinen kirjailija. Hän keskeytti koulun 11-vuotiaana ja käsi sittemmin iltakoulua. Hän työskenteli toimittajana ja kirjallisuuskriitikkona. Hänen maineensa perustuu romaaniin Oi, poikani, poikani (1938), jossa hän kertoo Lancashiren slummikorttelista Irlannin pääsiäiskapinan aikaan. Hän muutti 1940-luvulla Cornwallin, ja sinne sijoittuvat myöhemmät teokset. Hän kirjoitti myös nuortenkirjoja ja kolmiosaisen omaelämäkerran.
Kirjaan Oi, poikani, poikani perustuu Charles Vidorin elokuva Poikani! vuodelta 1940.
Suomennetut teokset

Oi, poikani, poikani!. 1–2, myöh. Poikani, minun poikani (Oh, Absalom, 1938, myöh. My Son, My Son), suom. Urho Kivimäki, Hämeenlinna: Karisto 1945
Kunnia on kannustin. 1–2 (Fame is the spur), suom. Huvi Vuorinen, Helsinki: Kustannustalo 1946
Kohtalon armoilla (There is no armour), suom. J. A. Hollo, Helsinki: Otava Otavan kirjakerho, 1949, 8
Kesä karkuteillä (Darkie and Co), suom. Ulla-Maija Jokinen, Helsinki: WSOY 1955 Sarja: Nuorten toivekirjasto, 60
Howard Unruh

Howard Unruh (21. tammikuuta 1921 − 19. lokakuuta 2009) oli yhdysvaltalainen rikollinen. Hän lähti 6. syyskuuta 1949 kävelylle kotoaan Camdenissa, New Jerseyssä ja ammuskeli kohti satunnaisia ihmisiä aiheuttaen kolmentoista ihmisen kuoleman.
Vaikka Unruhin joukkomurhan motiivia ei tiedetä, usein on korostettu sitä tosiasiaa, että hän oli toisen maailmansodan veteraani. Hänellä oli ollut ongelmia naapuriensa kanssa ja hänestä oli tullut varsin vainoharhainen heidän suhteensa. Hänet todettiinkin lopulta syyntakeettomaksi ja suljettiin psykiatriseen hoitolaan. Hänellä todettiin paranoidinen skitsofrenia.
Unruh eli elämänsä loppuun Trentonin mielisairaalassa New Jerseyssä.
Unruhin uhrit

Ammuskelun aikana Unruh tappoi kolmetoista ihmistä ja lisäksi haavoitti kolmea muuta henkilöä.
John Joseph Pilarchik, ikä 27
Orris Martin Smith, 6;
Clark Hoover, 33;
James Hutton, 45;
Rose Cohen, 38;
Minnie Cohen, 63;
Maurice J. Cohen, 39;
Alvin Day, 24;
Thomas Hamilton, 2;
Helga Kautzach Zegrino, 28
Helen Wilson, 37;
Emma Matlack, 68;
John Wilson, 9.
Israel Reinius

Israel Reinius (30. huhtikuuta 1699 Laihia – 12. maaliskuuta 1771 Laihia) oli Rein-suvun edustaja, suomalainen pappi ja paikallishistorioitsija.